**Uzsa Község Önkormányzata Képviselő-testületének 5/2023. (IV. 28.) önkormányzati rendelete**

**A közterület elnevezésének, az elnevezések megváltoztatásának és a házszámozás szabályainak megállapításáról szóló 6/2014. (VIII.27.) önkormányzati rendelet módosításáról**

Uzsa Község Önkormányzat Képviselő-testülete a Magyarországi helyi önkormányzatairól szóló 2011. évi CLXXXIX. törvény 13. § (1) bekezdés 3. pontjában, 51. § (5) bekezdésében és a 143. § (3) bekezdésében kapott felhatalmazás, valamint az Alaptörvény 32. cikk (1) bekezdés a) pontjában meghatározott feladatkörében eljárva az alábbiakat rendeli el:

**1. §**

A közterületek elnevezésének, az elnevezések megváltoztatásának és a házszámozás szabályainak megállapításáról szóló 6/2014(VIII.27.) önkormányzati rendelet bevezető része helyébe a következő rendelkezés lép:

„Uzsa Község Önkormányzat Képviselő-testülete a Magyarországi helyi önkormányzatairól szóló 2011. évi CLXXXIX. törvény 13. § (1) bekezdés 3. pontjában, 51. § (5) bekezdésében és a 143. § (3) bekezdésében kapott felhatalmazás, valamint az Alaptörvény 32. cikk (1) bekezdés a) pontjában meghatározott feladatkörében eljárva az alábbiakat rendeli el:”

**2. §**

A közterületek elnevezésének, az elnevezések megváltoztatásának és a házszámozás szabályainak megállapításáról szóló 6/2014(VIII.27.) önkormányzati rendelet 1. § (1) és (2) bekezdése helyébe a következő rendelkezések lépnek:

„(1) Uzsa Község Közigazgatási területén új közterületet elnevezni, új házszámot megállapítani, a korábban megállapított közterületek nevét és házszámokat megváltoztatni csak e rendelet szabályai szerint lehet.

(2) A rendelet hatálya kiterjed a – közforgalom elől el nem zárt – magánutakra, az ilyen magánutakhoz csatlakozó ingatlanok házszámaira is.”

**3. §**

Ez a rendelet 2023. április 29-én lép hatályba, és 2023. április 30-án hatályát veszti.

 Táborosi László Dr. Benkő Réka Zsófia

 polgármester jegyző

Kihirdetve: 2023. április 28.

 Dr. Benkő Réka Zsófia

 jegyző

Általános indokolás

A Veszprém Vármegyei Kormányhivatal tájékoztatta a települések jegyzőit, hogy elvégezte a közterületek elnevezésének, valamint elnevezésük megváltoztatására irányuló kezdeményezés és a házszám megállapítás szabályairól szóló önkormányzati rendelet felülvizsgálatát. A vizsgálat felhívta a jegyzők figyelmét a jellemzően előforduló hibákra és kérte, hogy 2023. április 30. napjáig az érintett rendelet kerüljön felülvizsgálatra.

Részletes indokolás

**Az 1. §-hoz**

A rendelet bevezető részének módosítása a jogszabályoknak megfelelően.

**A 2. §-hoz**

A rendelet hatályáról rendelkezik.

**A 3. §-hoz**

A rendelet hatályba lépéséről és hatályon kívül helyezéséről rendelkezik.